CELEX: 62015TN0210
Language: hr
Date: 2015-04-24 00:00:00
Title: Predmet T-210/15: Tužba podnesena 24. travnja 2015. – Deutsche Telekom protiv Komisije

20150731057617082015/C 270/362102015TC27020150817HR01HRINFO_JUDICIAL20150424283032Predmet T-210/15: Tužba podnesena 24. travnja 2015. – Deutsche Telekom protiv Komisije
 ---documentbreak--- C2702015HR2820120150424HR0036282303Tužba podnesena 24. travnja 2015. – Deutsche Telekom protiv Komisije
   (Predmet T-210/15)2015/C 270/36Jezik postupka: njemački
      Stranke
   
   
      Tužitelj: Deutsche Telekom AG (Bonn, Njemačka) (zastupnici: A. Rosenfeld i O. Corzilius, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            poništi Odluku Europske komisije od 17. veljače 2015. o zahtjevu tužitelja za pristup dokumentima u skladu s Uredbom (EZ) br. 1049/2001 – GESTDEM 2014/4555;
         
      
            —
         
         
            naloži Europskoj komisiji snošenje troškova postupka.
         
      
      Tužbeni razlozi i glavni argumenti
   
   Zahtijevani pristup dokumentima odnosi se na postupak povodom zloporabe vladajućeg položaja u smislu članka 102. UFEU-a.
   U prilog osnovanosti tužbe tužitelj ističe sedam tužbenih razloga.
   
            1.
         
         
            Prvi tužbeni razlog: povreda članka 4. stavka 3. podstavka 2. Uredbe (EZ) br. 1049/2001 (
                  1
               ) te obveze obrazlaganja
            
                     —
                  
                  
                     Tužitelj ovdje ističe da je Komisija postupila nepravilno kada posebne iznimke za zaštitu postupka odlučivanja i njihove restriktivne pretpostavke nije ispitala, iako ta odredba izričito uređuje ovakav slučaj zahtijevane objave dokumenata nakon završetka postupka. Usto takvo postupanje nije ni obrazložila.
                  
               
      
            2.
         
         
            Drugi tužbeni razlog: povreda članka 4. stavka 2. prve i treće alineje Uredbe br. 1049/2001 zbog neprimjene iznimaka
            
                     —
                  
                  
                     Tužitelj ističe da je Komisija postupila nepravilno kada je potvrdila primjenjivost iznimaka za zaštitu poslovnih interesa trećih osoba i svrhe ispitnih radnji na dokumente završenog postupka jer se oslonila na opću pretpostavku. Time je povrijedila obvezu konkretnog i pojedinačnog ispitivanja dokumenata na koje se odnosi zahtjev za pristup. Usto nije dokazala da je stvarno nanesena šteta zaštićenim interesima.
                  
               
      
            3.
         
         
            Treći tužbeni razlog: povreda članka 4. stavka 2. posljednjeg podstavka Uredbe br. 1049/2001 zbog postojanja prevagujućeg javnog interesa za objavu informacija
            
                     —
                  
                  
                     Tužitelj u okviru ovog tužbenog razloga ističe da postoji prevagujući javni interes za objavu zahtijevanih dokumenata. Taj prevagujući javni interes odnosi se na zahtjev dobre upravne prakse, provedbu mjera za usklađivanje, ispitivanje mogućih zahtjeva za naknadu štete kao i sudski nadzor upravnih radnji. Tužitelj smatra da bez pristupa dokumentima on nema mogućnost preispitati Komisijine upravne radnje koje se na njega odnose.
                  
               
      
            4.
         
         
            Četvrti tužbeni razlog: povreda članka 4. stavka 4. Uredbe br. 1049/2001 zbog nesavjetovanja s trećim osobama
            
                     —
                  
                  
                     Tužitelj ovdje ističe da je Komisija počinila pogrešku koja se tiče prava jer se nije posavjetovala s trećim osobama o davanju pristupa dokumentima koji se na njega odnose.
                  
               
      
            5.
         
         
            Peti tužbeni razlog: povreda članka 4. stavka 6. Uredbe br. 1049/2001 zbog neodobravanja djelomičnog pristupa dokumentima
            
                     —
                  
                  
                     U okviru ovog tužbenog razloga prigovara se da je Komisija nepravilno odbila djelomičan pristup dokumentima.
                  
               
      
            6.
         
         
            Šesti tužbeni razlog: povreda primarnog prava zbog povrede temeljnog prava na pristup dokumentima prema članku 42. Povelje Europske unije o temeljnim pravima i povrede zahtjeva transparentnosti prema članku 15. stavku 3. UFEU-a
            
                     —
                  
                  
                     Tužitelj ističe da zahtjev za pristup zahtijevanim dokumentima (podredno) izravno proizlazi iz primarnog prava i na temelju toga mu treba biti priznat. Potpuno odbijanje pristupa neproporcionalno je zadiranje u temeljno pravo na pristup dokumentima prema članku 42. Povelje Europske unije o temeljnim pravima. Uredbu br. 1049/2001 treba tumačiti s obzirom na značenje tog temeljnog prava i zahtjeva transparentnosti utvrđenog u članku 15. stavku 3. UFEU-a.
                  
               
      
            7.
         
         
            Sedmi tužbeni razlog: povreda članka 8. Uredbe br. 1049/2001 zbog nepoštovanja rokova
            
                     —
                  
                  
                     Tužitelj u okviru ovog tužbenog razloga ističe da Komisija nije poštovala prisilne rokove jer ponovljeni zahtjev nije obradila u predviđenim rokovima i rokove je više puta neutemeljeno produljivala.
                  
               
      (
         1
      )	Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.)